Christian Oliver

**Christian Oliver** (* 3. marec 1972, Celle† 4. január 2024, Karibské more) bol nemecký herec, najznámejší bol zo seriálu *[[Kobra 11]]*, kde si zahral postavu komisára Jana Richtera v hlavnej úlohe s Erdoganom Atalayom.

## Život
Christian Oliver sa narodil 3. marca 1972 v Celle v Nemecku. Vyrastal však vo Frankfurte nad Mohanom, kde vyštudoval Freiherr-vom-Stein-Schule. Po maturite odišiel študovať herectvo do Los Angeles.

Známym sa stal rolou v seriáli nemeckej televízie RTL - *[[Kobra 11]]*, v úlohe komisára Jana Richtera. V tomto seriáli vystupoval v 7. a 8. sérii spolu s Erdoganom Atalayom. V roku 2008 hral vo vojnovej dráme *[[Valkýra (film)|Valkýra]]*. Hral aj v divadle. Na javisku stál prvýkrát v 16 rokoch, dostal rolu vo frankfurtskom komornom divadle v klasickom predstavení *Candide*.

Najradšej mal adrenalínové športy ako potápanie, sky-diving, snowboarding, surfing a jazdu na skateboarde. Rád cestoval a spoznával nové miesta a ľudí. Navštívil napríklad Afriku, Tahiti alebo Indiu. Mal pestrú paletu záujmov a koníčkov - maľoval, fotografoval, varil, počúval hudbu, hral na bicie a jazdil na koni. Rád hral futbal, plachtil a trénoval box, kickbox a rôzne iné bojové umenia.

Jeho manželkou bola redaktorka vip.de Jessica Mazur. V júni 2011 sa im narodila dcéra Madita Maia.

Dňa 4. januára 2024 tragicky zahynul pri nehode jednomotorového lietadla pri južnom pobreží ostrova Bequie (necelé dva kilometre západne od ostrovčeka Petit Nevis) v štáte Svätý Vincent a Grenadíny v Malých Antilách v Karibiku. Na palube sa nachádzali aj jeho dcéry Madita Maia a Annika a vlastník lietadla pilot Robert Sachs. K nehode došlo krátko po štarte, keď sa lietadlo dostalo do problémov a zrútilo sa do oceánu. Na miesto tragédie ihneď vyrazili záchranári aj miestni rybári, avšak nedokázali už nikomu pomôcť.

## Filmografia
* 1994 – 1995: Star Club L.A.
* 1994 – 1995: Konečne zazvonilo, nová trieda (Saved by the Bell: The New Class)
* 1995: Dívčí klub (Angriff der Schnullerbrigade)
* 1997: First Love – Die große Liebe
* 1997: Rosamunde Pilcher: Dve sestry (Rosamunde Pilcher: Zwei Schwestern)
* 1997: Eat Your Heart Out
* 1998: Cesta do neznáma (Sliders – Das Tor in eine fremde Dimension (epizoda: Net Worth))
* 1999: American Shrimps
* 1999: V.I.P. – Die Bodyguards (epizoda: Thunder Val)
* 1999: Bomby po Berlínom (Götterdämmerung – Morgen stirbt Berlin)
* 1999: Romantic Fighter
* 2001: Undressed – Wer mit wem?
* 2001: Past (Kept)
* 2001: Deadly Blaze – Heißer als die Hölle
* 2001: Schlaf mit meinem Mann
* 2001: Peklo v meste (Ablaze)
* 2002: A Light in the Forest
* 2002 – 2004: Kobra 11
* 2004: Omrzlina (Frostbite)
* 2005: Subject Two
* 2005: The Comeback
* 2006: The Good German
* 2007: George Gently
* 2008: Speed Racer
* 2008: Watercolors
* 2008: George Gently – Der Unbestechliche (epizoda: Bomber's Moon)
* 2008: Immer Wirbel um Marie
* 2008: Valkýra
* 2009: Ready or Not
* 2009: Ein Haus zum Träumen
* 2009: Tribute
* 2009: Acholiland
* 2010: Prípad pre dvoch (Ein Fall für zwei (epizoda: Tödliche Story))
* 2010: Doktor z hor (Der Bergdoktor (epizoda: Kein Zurück))
* 2011: House of Good and Evil
* 2011: Traja mušketieri (Die drei Musketiere)
* 2012: SOKO Stuttgart (epizoda: Ausgekocht)
* 2012: Blow Me
* 2013: House of Good and Evil
* 2014: Ninja Apocalypse
* 2018: The Outer Wild
* 2019: Rattlesnakes
* 2019: D-Day
* 2019: Best Christmas Ball Ever
* 2019: Animal Among Us
* 2020: I Am Fear
* 2022: English Estate
* 2024: Forever Hold Your Peace

## Iné projekty

## Externé odkazy
* Oficiálne stránky Christiana Olivera  
* Stránky seriálu Cobra 11 (po česky)
* Christian Oliver na stránkách agentury Actors Connection
* Christian Oliver na Internet Movie Database

Kategória:Nemeckí filmoví herci
Kategória:Nemeckí televízni herci
Kategória:Obete leteckých nehôd